钦定古今图书集成/历象汇编/岁功典/第027卷 > 宝鼎现〈丁酉元夕〉 刘辰翁
## 钦定古今图书集成/历象汇编/岁功典/第027卷 > 宝鼎现〈丁酉元夕〉 刘辰翁

“红妆春骑踏月，花影千旗穿市。望不尽、璚楼歌舞。习
习香尘莲步底，箫声断。约彩鸾归去，未怕金吾呵醉。
甚辇路、喧阗且止。听得念奴歌起。　父老犹记宣和
事，抱铜仙、清泪如水。还转盼、沙河多丽。滉漾明光连
邸第，帘影冻、散红光成绮。月浸蒲桃十里。看往来、神
仙才子。肯把菱花扑碎。　肠断竹马儿童，空见说、三
千乐”指。等多时、春不归来，到春时欲睡。又说向、灯前
拥髻。暗滴鲛珠坠。便当日、亲见霓裳，天上人间梦里